Nebo i zemlja – Anđela Novakov

Sijala je zvezdanim sjajem

Posedovala je to svoje sopstveno svetlo.

Zaslepljujući bljesak izbijao joj je iz očiju.

Iz plavičaste u crveno, iz crvene u plavo.

Nekome je bila jedino svetlo u mraku,

nekome je bila Severnjača,

a nekome želja previsokaa,

I sjaj treperavi, sjaj nesigurni,

krao je dah običnim, dalekim smrtnicima

Sve uzdahe držala u šakama,

u očima,

u kosi.

I sijala je dugo, ali ipak nedovoljno.

Živela mirno, nesigurno, ali otišla eksplozivno.

Živela je da osvetli i uputi druge,

da im čuva najmračnije tajne.

Ceo život je njima dala,

I više nije mogla.

Otišla je u eksploziji.

Razbacala sve što je čuvala, sve što je stvarala.

Prepustila se unutrašnjim silama, oslobodivši se svega.

Za njom je ostala samo crna praznina,

što uvlači, što uništava, što razara.